|  |  |  |  |
| --- | --- | --- | --- |
| **ACTIVITAT de NARRACIÓ** | **1a avaluació** |  | TALLER D’ESCRIPTURA |

AV(c)

M

D(c)

D(p)

D(v)

|  |  |
| --- | --- |
| **Explicació de l’activitat: Elaboració d’un conte relacionat amb l’època de Nadal** | **Recursos/Materials** |
| En paper, individual. Alumnes col·locats per ordre alfabètic1. Prova inicial i preguntes addicionals
2. Explicació de la matèria i del sistema de treball de la primera avaluació
3. Projecció en pantalla i explicació del material contingut al curs Moodle (Activitat de narració, Text narratiu i Recursos)
 | DIA 1-Carpeta amb fulls en blanc numerats o llibreta -Llapis , bolígraf, colors, etc.-Diccionaris i material de consulta en línia (Moodle i recerca personal).- Si es pot, un llapis de memòria USB**Durada: 1 sessió** |
| A l’ordinador i en paper, individual1. Inscripció al Moodle
2. Lectura de models (grup-classe i individual) i exercicis previs (aquesta tasca s’acabarà a casa i es contestarà a la carpeta o llibreta d’apunts)
 | DIA 2**Durada: 1 sessió** |
| **PLANIFICACIÓ**: En grup i individual. 1. En primer lloc es dividirà la classe en grups cooperatius de tres o quatre persones. Els grups, heterogenis, els decidirà la professora després de valorar la prova inicial. Els alumnes s’agruparan segons els destinataris dels textos que han de produir:

**GRUP 1.** Destinataris: Nens d’educació infantil i primària**GRUP 2.** Destinataris: Companys d’ESO i BAT**GRUP 3.** Destinataris: Gent adulta. Pares i professors**GRUP 4.** Destinataris: Gent gran (avis, jubilats)Cada integrant del grup tindrà una tasca que després haurà de compartir. La seva feina ha de ser útil a tots els membres del grup i, un cop compartida, caldrà decidir qui n’aprofita una o altra part. Al final de la sessió 3, tots els integrants del grup han de tenir la seva part a la tasca Moodle del dia 3 i, al final del dia 4, hauran de tenir escrites individualment les decisions de grup preses (que més endavant es podran canviar) a la tasca corresponent:* **Integrant 1**: Possibles temes i propòsit (emocionar, divertir, aconsellar, sorprendre) i recerca sobre aquests temes (idees esquemàtiques). Mireu de ser originals i de no caure en els tòpics de sempre!
* **Integrant 2**: Recerca referida al registre i el tractament adequats segons els destinataris i decisions sobre el tipus de vocabulari (noms, adjectius i verbs que tinguin relació amb l’època de Nadal) i de frases que s’utilitzaran (estil més o menys segmentat, directe o indirecte, hi ha d’haver diàlegs? monòlegs?) És a dir: què comporta dirigir-se a un nen? A un company? Als pares? A un adult desconegut? A gent molt gran?
* **Integrant 3**: Situacions o conflictes adequats a cada tipus de destinataris. Esquema de possibles trames argumentals i tipus de narrador que els correspon (qui ho explica?).
* **Integrant 4**: Llista de personatges possibles, amb petita descripció, que podrien resultar interessants als destinataris. Lloc i temps on se situen.

Cada alumne fa una tria lliure del material de tot el grup i ho anota a la tasca Moodle (o a la seva llibreta d’apunts, si hi ha algun problema d’accés). L’objectiu és que no es repeteixin les històries i el tipus de personatges, o d’espais. Per tant, tot i que la tria és lliure (l’alumne s’hi ha de sentir a gust), serà necessari un cert acord i que tots els integrants del grup coneguin les decisions dels altres, perquè hi hagi la diversitat desitjada. També resultarà més original i interessant que el tema de fons del conte sigui diferent en cada cas.  | DIES 3 i 4**Si el grup només té tres integrants, s’hauran de repartir la feina sencera.** Les decisions preses han de quedar anotades (cada alumne, individualment), però es poden anar canviant. La professora disposarà cada dia de la feina feta i la recollirà o la veurà, si convé, en paper o a través d’una tasca del curs de Moodle. A la carpeta d’apunts i tasques, hi haurà necessàriament la feina diària encapçalada per la data. S’entén que si el Moodle no és operatiu o l’alumne algun dia no hi té accés, haurà de fer totes les tasques a la llibreta.**Durada: 2 sessions** |
| **PLANIFICACIÓ-GUIÓ**: individual, ordinador i paper1. A partir d’aquest moment, cada alumne, individualment, elaborarà un **guió** de la seva futura narració, que s’haurà de lliurar (tasca Moodle) al professor al final de la classe. Un cop a casa, el copiarà també o l’imprimirà i l’enganxarà a la seva llibreta d’apunts, amb la data corresponent al dia de la classe.

**El guió ha de contenir:*** Tema i destinataris. Què es vol transmetre?
* Estructura de la narració amb breu descripció del contingut de cada part (què contindrà la introducció, quins conflictes es desenvoluparan al nus i resolució dels conflictes i desenllaç previst)
* Tipus de narrador (intern o extern, serà un personatge? Sabrà el que pensen els personatges?). Persona i temps verbal emprats pel narrador.
* Breu descripció dels personatges
* Lloc on ocorren els fets. Temps històric i temps narratiu (quin espai de temps abraça la història)
* Petites decisions prèvies: l’ordre serà cronològic? S’explicaran fets del passat i del present? Hi haurà molt de diàleg?

A la còpia del guió de la carpeta d’apunts, amb la data del dia, hi haurà de figurar (subratllat amb fluorescent o explicat) quins elements del treball de grup s’hi ha inclòs. | DIA 5-Guió de planificació que s’haurà d’anar modificant.-Explicació o subratllat referent al treball de grup aprofitat.**Durada: 1 sessió** |
| **TEXTUALITZACIÓ**: individual, a l’ordinador (text) i en paper (observacions i canvis)1. L’alumne comença a escriure la seva narració a l’ordinador segons el guió que ha elaborat prèviament.

**Es valorarà que:*** Faci recerca complementària (per definir millor tema, lloc, temps, personatges...)
* Utilitzi els recursos i eines i la informació que té al seu abast.
* Consulti a professors i companys del grup els possibles canvis que vegi necessaris
* Demani suggeriments a la professora sobre dubtes en la construcció d’una frase, extensió d’un paràgraf, ordre, etc. Ha de ser autònom en la recerca, però també ha d’acceptar ajudes.
* Que es posi de seguida a treballar i que no perdi el temps! Que rellegeixi sovint i que reescrigui, si fa falta. Hi ha una frase prohibida: “Ja ho faré a casa”.

Al final de cada sessió, ha de reservar 10 minuts per anotar a la seva carpeta d’apunts:1. Els canvis que ha fet a partir del guió inicial i què l’ha mogut a fer-los.
2. Quines consultes ha fet i què ha après
3. Quins suggeriments de companys o professors ha acceptat

La professora llegirà la primera versió acabada que es lliurarà el dia 8 i farà algunes observacions a cada alumne el dia següent. | DIES 6, 7 i 8-Text a l’ordinador i desat en un lloc particular-Anotacions a la carpeta d’apunts.**Durada: 3 sessions** |
| **REVISIÓ:** Oral, grup-cooperatiu. En paper, individual1. Lectura en veu alta dels contes als altres membres del grup de tres o quatre, a fi que valorin si s’han complert els acords inicials i que detectin possibles millores o canvis necessaris.
2. És obligatori que cada membre opini sobre cada conte i aporti suggeriments positius (és a dir, crítiques constructives). Les observacions poden ser de tota mena i poden comportar haver de **reescriure tot el conte** perquè, per exemple, té problemes importants d’ordre, no es presenten bé els personatges, els conflictes no són adequats als destinataris o no són prou interessants, el final és massa obert, no queda clar el tema, els temps verbals utilitzats no són els adequats o es barregen, no funciona un narrador en tercera persona o en primera, el vocabulari no es correspon al nivell dels receptors, li falta ritme perquè no hi passa res prou significatiu, el text no progressa, o hi ha fragments repetitius o que no aporten res de nou, hi ha diàlegs que només es componen d’obvietats, etc.
3. Cada alumne ha de tenir anotades a la carpeta d’apunts les observacions de cada membre del grup i de la professora. A casa se les ha de rellegir i hi ha de reflexionar. A través de la tasca Moodle del dia 9, haurà de lliurar les reflexions escrites i les decisions preses.
 | DIA 9-LECTURA EXPRESSIVA- Cal saber escoltar i participar- Sota la data corresponent, a la carpeta d’apunts, cal anotar les observacions de cada company.-Tasca Moodle DIA 9. Decisions preses: s’accepten els suggeriments? Per què? **Durada: 1 sessió** |
| **REVISIÓ**: individual, a l’ordinador (text) i en paper (observacions i canvis)1. Sense mandra i sense esborrar la primera versió (perquè la professora pugui veure l’evolució), l’alumne reescriurà el text i en revisarà tots els aspectes, tant els de contingut i coherència com els més superficials (ortografia, concordança de tots els elements de la frase, connectors, adequació i precisió del lèxic, etc.). No es pot donar per bo el text anterior, sempre hi ha alguna cosa per millorar!
2. Ara és l’hora de posar-hi un títol definitiu.

És important que hi hagi comunicació amb la professora al llarg de la sessió.Cal utilitzar totes les eines i recursos a l’abast .  | DIA 10-Text acabat i ben presentat, amb títol.* Llibreta d’apunts: justificació del títol.

**Durada: 1 sessió** |
| Grup-classe i grups cooperatius. La reflexió és individual (llibreta). Tasca curs Moodle (versió final del conte)1. Si bé l’objectiu de l’activitat és presentar-la a un públic extern, ja estem preparats per presentar-la al grup-classe. Ho hem de fer com si la llegíssim als destinataris reals i no pas a la professora de la matèria. Es valorarà que utilitzeu recursos de presentació i fins i tot d’atrezzo.
2. Tasca: última versió del conte amb els retocs proposats pel grup-classe i escrit ben redactat (no esquemàtic) de tot el que hem après al llarg del procés. S’ha de presentar en dos arxius separats.
3. Si tenim temps, cada grup de tres o quatre elaborarà una portada per fer un recull en paper de les obres i tenir-les a la biblioteca del centre.
 | DIES 11 i 12-Versió 3 del conte que incorpori els suggeriments del grup-classe (tasca Moodle)- Text de reflexió final (llibreta)-Recull i disseny de portades**Durada: 2 sessions** |